Atlungstad
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Atlungstad er en storgård i Stange, i skråningen ned mot Mjøsa vest for Ottestad stasjon. Den er en av fylkets største eiendommer med 1250 dekar dyrket mark.
Gården er kjent siden slutten av 1300-tallet. I begynnelsen av 1500-tallet ble den delt i to bruk som tilhørte Oslo hospital inntil 1737. Deretter var de bondegods inntil eiendommene i 1877/79 ble kjøpt av Carl Wedel Jarlsberg, som slo sammen flere mindre bruk og oppførte den nåværende hovedbygningen, en villa i mur med hjørnetårn (arkitekt Herman Major Backer). Fra 1931 tilhører gården familien Johansen.I 1855 ble en mindre del av eiendommen fraskilt for det nystartede Atlungstad Brenneri (produksjonen ble nedlagt i 2000 og gjenåpnet i 2011). På 2000-tallet er det også anlagt 18-hulls golfbane og ridesenter på Atlungstad. Les mer i Store norske leksikon Atlungstad Brenneri norsk jordeiendomshistorie